CELEX: 62011FN0054
Language: hu
Date: 2011-05-04 00:00:00
Title: F-54/11. sz. ügy: 2011. május 4-én benyújtott kereset — ZZ kontra Európai Ombudsman

9.7.2011   
            
            
               HU
            
            
               Az Európai Unió Hivatalos Lapja
            
            
               C 204/30
            
         2011. május 4-én benyújtott kereset — ZZ kontra Európai Ombudsman
   (F-54/11. sz. ügy)
   2011/C 204/55
   Az eljárás nyelve: francia
   
      Felek
   
   
      Felperes: ZZ (képviselők: L. Levi és A. Blot ügyvédek)
   
      Alperes: Európai Ombudsman
   
      A jogvita tárgya és leírása
   
   A felperesre nyugdíj csökkentése nélküli hivatalvesztés fegyelmi intézkedés alkalmazását elrendelő határozat megsemmisítése. Ennek következményeként kérelem az iránt, hogy elsődlegesen a felperest helyezzék vissza az állásába, másodlagosan fizessenek neki olyan összeget, amely megfelel annak a díjazásnak, amelyet a hivatalvesztés hatálybalépésének időpontjától a nyugdíjkorhatár eléréséig kapott volna; valamint — ettől függetlenül — a felperest ért nem vagyoni kár megtérítésének megítélése.
   
      Kereseti kérelmek
   
   
               —
            
            
               A Közszolgálati Törvényszék semmisítse meg a felperesre hivatalvesztés a nyugdíj csökkentése nélkül fegyelmi intézkedés alkalmazását elrendelő 2010. július 20-i európai ombudsmani fegyelmi határozatot;
            
         
               —
            
            
               a Közszolgálati Törvényszék szükség szerint semmisítse meg a panaszt elutasító 2011. január 18-i kifejezett határozatot.
            
         Valamint, amennyiben szükséges
   
               —
            
            
               a Közszolgálati Törvényszék elsődlegesen mondja ki, hogy a hivatalvesztést elrendelő határozat megsemmisítése azzal jár, hogy a felperest az e határozat hatálybalépésének időpontjáig visszamenőleges hatállyal vissza kell helyezni az A5 besorolási fokozat 2. fizetési fokozatába sorolt tanácsosi állásába, valamint meg kell fizetni részére az említett időszak teljes terjedelmére neki járó pénzbeli jogosultságokat és az Európai Központi Bank által alkalmazott kamatot két százalékponttal meghaladó mértékű késedelmi kamatot;
            
         
               —
            
            
               a Közszolgálati Törvényszék másodlagosan kötelezze az alperest egyrészt olyan összeg megfizetésére, amely megfelel annak a díjazásnak, amelyet a felperes a hivatalvesztése 2010. augusztusi hatálybalépésétől a nyugdíjkorhatár elérésének hónapjáig, vagyis 2040. júliusig kapott volna, másrészt a felperes ezen időszakra vonatkozó nyugdíjjogosultsága rendezésére;
            
         
               —
            
            
               a Közszolgálati Törvényszék ettől függetlenül kötelezze az alperest a felperest ért, 65 000 euró összegű nem vagyoni kár megtérítésére;
            
         
               —
            
            
               a Közszolgálati Törvényszék kötelezze az Európai Ombudsmant a költségek viselésére.